અમદાવાદ: બલોલના પાટીદાર યુવકના પોલીસ કસ્ટડીમાં થયેલા શંકાસ્પદ મોતના વિરોધના પગલે પાસ અને કોંગ્રેસ દ્વારા અપાયેલા ઉત્તર ગુજરાત બંધને લોકોએ જબ્બર પ્રતિસાદ આપ્યો હતો. મૃતક કેતન પટેલના ફરી પોસ્ટ મોર્ટમની માગને ગઈકાલે સરકારે ગ્રાહ્ય રાખતાં મામલો હાલ પૂરતો થોડો શાંત થયો છે. મહેસાણા એસ.પી. અને એડિશનલ કલેક્ટરે કેતન પટેલના પિતા મહેન્દ્ર પટેલને કેતનનો મૃતદેહ સ્વીકારવા વિનંતી કરી હતી પરંતુ મૃતકના પિતા ફરી પોસ્ટ મોર્ટમની માગ અને કેસની તપાસ સીટની ટીમને આપવાની માગના પગલે આજે મૃતક કેતન પટેલનું ફરી પોસ્ટ મોર્ટમ એલજી અને બીજે મેડીકલના ડીન દ્વારા અાજે બપોરે એક વાગ્યાથી કરાશે.